CELEX: 62020CN0406
Language: et
Date: 2020-08-28 00:00:00
Title: Kohtuasi C-406/20: Eelotsusetaotlus, mille on esitanud Finanzgericht Köln (Saksamaa) 28. augustil 2020 – Phantasialand versus Finanzamt Brühl

7.12.2020   
            
            
               ET
            
            
               Euroopa Liidu Teataja
            
            
               C 423/25
            
         
      Eelotsusetaotlus, mille on esitanud Finanzgericht Köln (Saksamaa) 28. augustil 2020 – Phantasialand versus Finanzamt Brühl
      (Kohtuasi C-406/20)
      (2020/C 423/37)
      Kohtumenetluse keel: saksa
      
         Eelotsusetaotluse esitanud kohus
      
      Finanzgericht Köln
      
         Põhikohtuasja pooled
      
      
         Kaebaja: Phantasialand
      
         Vastustaja: Finanzamt Brühl
      
         Eelotsuse küsimused
      
      
                  1.
               
               
                  Kas tõsiasja, et direktiivi 2006/112/EÜ (1) III lisa punktis 7 koostoimes artikli 98 lõikega 2 on nimetatud nii laadad kui ka lõbustuspargid, saab kasutada argumendina, mis toetab järeldust, et lubatav on vahetegemine ja teemapargi (Freizeitpark) maksustamine hariliku maksumääraga, olgugi et nimetus „lõbustuspark“ hõlmab nii paikseid atraktsioone pakkuvate ettevõtjate tegevust kui ka teisaldatavaid atraktsioone pakkuvate ettevõtjate tegevust?
               
            
                  2.
               
               
                  Kas Euroopa Kohtu praktika, mille kohaselt võib erinevate teenuste kontekstist tuleneda nende sarnasuse puudumine, on kohaldatav teisaldatavaid atraktsioone pakkuvate ettevõtjate teenustele ja teemaparkide kujul paikseid atraktsioone pakkuvate ettevõtjate teenustele?
               
            
                  3.
               
               
                  Juhul kui vastus teisele eelotsuse küsimusele on eitav: Kas „keskmise tarbija seisukoht“, mis Euroopa Kohtu praktika kohaselt on käibemaksu neutraalsuse põhimõtte oluline element, on „mõtteline konstruktsioon“, mida ei saa tõendada eksperdiarvamuse abil?
               
            
         (1)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT 2006, L 347, lk 1).